Document ID: 31999R1932

31999R1932
L 240/11
JURNALUL OFÍCIAL AL UNIUNII EUROPENE
REGULAMENTUL (CE) NR. 1932/1999 AL COMISIEI
din 9 septembrie 1999
de modificare a Regulamentului (CEE) nr. 2220/85 de stabilire a normelor comune de aplicare a regimului de garanții pentru produsele agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (1), modificat ultima dată de Regulamentul (CE) nr. 1253/1999 (2), în special articolul 5, articolul 6 alineatul 2, articolul 7 alineatul 3, articolul 8 alineatul 5, articolul 9 alineatul 2, articolul 13, articolul 16 alineatul 2, articolul 17 alineatul 2 și articolul 21, și dispozițiile corespunzătoare ale altor regulamente privind organizarea comună a piețelor în sectorul produselor agricole, ca și alte dispoziții ale regulamentelor privind organizarea comună a piețelor, care, pentru punerea lor în practică, prevăd o garanție,
având în vedere Regulamentul (CEE) nr. 525/77 al Consiliului din 14 martie 1977 de instituire a unui regim de ajutor pentru producția de conserve de ananas (3), modificat ultima dată de Regulamentul (CE) nr. 1699/85 (4), în special articolul 8,
având în vedere Regulamentul (CE) nr. 1554/95 al Consiliului din 29 iunie 1995 de stabilire a normelor generale privind regimul de ajutor pentru bumbac (5), modificat ultima dată de Regulamentul (CE) nr.1419/98 (6), în special articolul 11 alineatul 1,
având în vedere Regulamentul (CEE) nr. 1765/92 al Consiliului din 30 iunie 1992 de stabilire a unui regim de ajutor pentru producătorii anumitor culturi arabile (7), modificat ultima dată de Regulamentul (CE) nr. 1624/98 (8), în special articolele 12 și 16,
(1)
întrucât numeroase dispoziții ale regulamentelor comunitare în domeniul agriculturii prevăd constituirea de garanții și posibila reținere a acestora;
(2)
întrucât trimiterile la câteva regulamente privind stabilirea domeniului de aplicare a Regulamentului (CEE) nr. 2220/85 al Comisiei (9), modificat ultima dată de Regulamentul (CE) nr. 3403/93 (10) trebuie actualizate pentru o mai mare claritate;
(3)
întrucât, în scopul simplificării administrării regimului de garanții, anumite dispoziții privind depunerea și reținerea sumelor mici și calcularea dobânzii ar trebui modificate;
(4)
întrucât articolele 31 și 32 din Regulamentul (CEE) nr. 2220/85 prevăd ca statele membre să comunice anumite informații Comisiei privind aplicarea regimului de garanții;
(5)
întrucât procedura de lichidare a conturilor a fost modificată de Regulamentul (CE) nr. 1287/95 al Consiliului din 22 mai 1995 de modificare a Regulamentului (CEE) nr. 729/70 privind finanțarea politicii agricole comune (11) și de Regulamentul (CE) nr. 1663/95 al Comisiei din 7 iulie 1995 de stabilire a normelor de aplicare a Regulamentului (CEE) nr. 729/70 al Consiliului privind procedura de lichidare a conturilor FEOGA, secțiunea Garantare (12), modificat de Regulamentul (CE) nr. 896/97 (13);
(6)
întrucât s-a constatat că transmiterea informațiilor la care se face referire în articolele 31 și 32 din Regulamentul (CEE) nr. 2220/85 nu mai este de interes sistematic pentru Comisie, așa cum era în cadrul procedurii anterioare de lichidare a conturilor; întrucât, în plus, noua procedură de lichidare a conturilor a simplificat informațiile care trebuie transmise de către statele membre;
(7)
întrucât aceste informații trebuie să fie în continuare disponibile;
(8)
întrucât măsurile prevăzute în prezentul regulament sunt în conformitate cu avizul comitetelor de gestionare competente,
ADOPTĂ PREZENTUL REGULAMENT:
Articolul 1
Regulamentul (CEE) nr. 2220/85 se modifică după cum urmează:
1.
Articolul 1 se înlocuiește cu următorul text:
„Articolul 1
Prezentul regulament stabilește dispozițiile privind garanțiile care urmează a fi constituite, fie în baza regulamentelor enumerate în continuare, fie conform regulamentelor de aplicare, cu excepția cazurilor în care există dispoziții contrare prevăzute de regulamentele respective:
(a)
regulamente privind organizarea comună a piețelor pentru anumite produse agricole:
-
Regulamentul nr. 136/66/CEE al Consiliului (uleiuri și grăsimi) (14),
-
Regulamentul (CEE) nr. 804/68 al Consiliului (lapte și produse lactate) (15),
-
Regulamentul (CEE) nr. 805/68 al Consiliului (carne de vită și mânzat) (16),
-
Regulamentul (CEE) nr. 2358/71 al Consiliului (semințe) (17),
-
Regulamentul (CE) nr. 2200/96 al Consiliului (fructe și legume) (18),
-
Regulamentul (CEE) nr. 2759/75 (carne de porc) (19),
-
Regulamentul (CEE) nr. 2771/75 al Consiliului (ouă) (20),
-
Regulamentul (CEE) nr. 2777/75 al Consiliului (carne de pasăre) (21),
-
Regulamentul (CE) nr. 3072/95 al Consiliului (orez) (22),
-
Regulamentul (CE) nr. 603/95 al Consiliului (furaje uscate) (23),
-
Regulamentul (CEE) nr. 1785/81 al Consiliului (zahăr) (24),
-
Regulamentul (CE) nr. 2201/96 al Consiliului (produse prelucrate din fructe și legume) (25),
-
Regulamentul (CEE) nr. 822/87 al Consiliului (vin) (26),
-
Regulamentul (CE) nr. 2467/98 al Consiliului (carne de oaie și carne de capră) (27),
-
Regulamentul (CEE) nr. 1766/92 al Consiliului (cereale) (28),
-
Regulamentul (CEE) nr. 2075/92 al Consiliului (tutun brut) (29),
-
Regulamentul (CEE) nr. 3759/92 al Consiliului (produse pescărești și de acvacultură) (30);
(b)
Regulamentul (CEE) nr. 525/77 (ananas conservat);
(c)
Regulamentul (CE) nr. 1554/95 al Consiliului (regimul de ajutor pentru bumbac) (31);
(d)
Regulamentul (CEE) nr. 1765/92 al Consiliului (regim de susținere pentru producătorii de anumite culturi arabile) (32).
2.
Articolul 2 se înlocuiește cu următorul text:
„Articolul 2
Prezentul regulament nu se aplică garanțiilor constituite pentru asigurarea plății taxelor de import și export menționate în Regulamentul (CEE) nr. 2913/92 al Consiliului (33).
3.
În articolul 5 alineatul 1, „100 ECU” se înlocuiește cu „500 EUR”.
4.
Articolul 5 alineatul 3 se elimină.
5.
În articolul 12 alineatele 2 și 3, „20 ECU” se înlocuiește cu „60 EUR”.
6.
În articolul 12 alineatul 4, al doilea paragraf se elimină.
7.
În articolul 29 alineatul 2, „20 ECU” se înlocuiește cu „60 EUR”.
8.
În articolul 29 alineatul 3, după primul paragraf se adăugă următorul paragraf:
„În cazurile în care, în urma rezultatului unui recurs, părții interesate i se cere să plătească în interval de 30 de zile suma reținută, statul membru poate accepta, în vederea calculării dobânzii, ca plata să se facă în a 20-a zi de la data unei astfel de solicitări”.
9.
„Comunicări” din titlul Titlului VII se înlocuiește cu „Informări”.
10.
Articolul 31 se înlocuiește cu următorul text:
„Articolul 31
(1) Statele membre păstrează la dispoziția Comisiei numărul și suma totală a garanțiilor reținute, pentru fiecare an, indiferent care este stadiul procedurii din articolul 29 la care s-a ajuns, făcând deosebirea în fiecare caz între cele alocate bugetelor naționale și cele alocate bugetului Comunității.
(2) Informațiile menționate în alineatul 1 sunt stabilite pentru toate garanțiile reținute pentru o sumă mai mare de 1 000 EUR, ca și pentru fiecare dispoziție comunitară care prevede constituirea unei garanții.
(3) Informațiile cuprind atât sumele plătite direct de către partea interesată, cât și sumele recuperate prin realizarea garanției”.
11.
Articolul 32 se înlocuiește cu următorul text:
„Articolul 32
Statele membre păstrează la dispoziția Comisiei următoarele informații:
(a)
tipurile de instituții autorizate să acționeze în calitate de garanți și cerințele stabilite;
(b)
tipurile de garanții acceptate în conformitate cu articolul 8 alineatul 2 și cerințele stabilite.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 septembrie 1999.

Labels: 4
19
6
12
15